બુદ્ધિને મેં ભગવાનના ખેતરમાં વાવી અને તે અસામાન્ય પ્રતિભા બનીને પ્રગટ થઈ. અત્યાર સુધી મેં મારા શરીરના વજન કરતાં ૫ણ વધારે સાહિત્ય લખ્યું છે. તે ઉચ્ચકોટિનું છે. આર્ષગ્રંથોના અનુવાદથી માંડીને પ્રજ્ઞા યુગની ભાવિ પૃષ્ઠભૂમિ બનાવવા સુધીનું તમામ સાહિત્ય લખ્યું છે. અધ્યાત્મનો વિજ્ઞાન સાથે સમન્વય કરવાની કલ્પના તો કેટલાયના મનમાં હતી, ૫ણ કોઈ તે પ્રમાણે કરી શક્યું નહિ. જો આ અશક્ય વાતને શકય બનેલી જોવી હોય તો બ્રહ્મવર્ચસ શોધ સંસ્થાનમાં જઈને પોતાની આંખોથી જોઈ શકાય છે. અત્યારે જે દેખાઈ રહ્યું છે એના આધારે કહી શકાય કે આગામી દિવસોમાં અધ્યાત્મની વિજ્ઞાન સંમત રૂ૫રેખા બનશે.